Madame Tussauds vaxmyndasafnið lét nýverið gera styttu af Jimmy Kimmel . Hann fékk styttuna lánaða á dögunum og notaði hana til að hræða líftóruna úr starfsmönnum sínum og þá sérstaklega frænku sinni sem heitir Micki . Sem er nákvæmlega það sem maður myndi gera með vaxstyttu af sjálfum sér . Kimmel sýndi svo niðurstöðu hrekksins í þætti sínum í gær eftir að henni hafði verið stillt upp víða um tökuver þeirra og skrifstofur . Henni var sérstaklega komið fyrir á stöðum þar sem Micki var á ferðinni . Þegar hún var orðin vön styttunni breyttu Kimmel og félagar hrekknum þó aðeins með kostulegri niðurstöðu .